Σοβαρές οικονομικές επιπτώσεις είχε και η ανακάλυψη νέου, θαλάσσιου, δρόμου προς τις Ινδίες, μέσω του ακρωτηρίου της Καλής Ελπίδας (1498). Έτσι τα καραβάνια έπαψαν από τις αρχές του 16ου αιώνα να είναι είναι το μόνο μέσο μεταφοράς των μπαχαρικών στα Οθωμανικά λιμάνια της Εγγύς Ανατολής. Παράλληλα, από τις αρχές του ίδιου αιώνα έγιναν αισθητές οι συνέπειες των ανακαλύψεων και των κατακτήσεων από Ευρωπαϊκές δυνάμεις στην Aμερική. Πολύ καταστροφική ήταν η εισροή χρυσού και αργύρου από την Aμερική, που προκάλεσε μεγάλη υποτίμηση του Τουρκικού νομίσματος, με όλες τις συνακόλουθες αρνητικές οικονομικές και κοινωνικές επιπτώσεις.